NOKIAN KIHLAKUNNANVIRASTO		LAUSUNTO
Syyttäjäosasto			12.9.2005
Nokian valtatie 25 E, 37100 Nokia
puhelin 010 362 3900
telekopio 010 362 3909

OIKEUSMINISTERIÖ
Kriminaalipoliittinen osasto
PL 25
00023 VALTIONEUVOSTO

LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN LOPPUMIETINTÖÖN

Kuten jo välimietintöön annetussa lausunnossani esitin, pääosin perusteisiin, joilla esitetään yksikkökoon kasvattamista, voidaan yhtyä. On tärkeää ja välttämätöntä säilyttää ns. paikallistoimistot paikkakunnilla, joissa on esitutkintaa suorittava poliisi.

Mietinnön mukaan toimistohenkilökunnan rikosasian käsittelyyn kuluvaa työaikaa ei ole järkevää tarkastella irrallaan syyttäjän työstä ja syyttäjäresursseista. Kannanotto on oikea.

Jossain määrin ristiriitainen on kannanotto siitä, että toimistohenkilökuntaa tulisi entistä enemmän hyödyntää haastehakemusten valmistelussa, mutta samanaikaisesti todetaan tarve vähentää toimistohenkilökuntaa muuttamalla niitä virkoja syyttäjänviroiksi.

Toimistohenkilöstön suhdelukua verrattuna syyttäjien määrään määriteltäessä, pitää mietinnön mukaisesti ottaa huomioon paikalliset erityisolosuhteet. Lausunnon mukaisia suhdelukuja voidaan pitää lähtökohtana.

Mietintö on perusteellinen siltä osin, kuin syyttäjien työmäärää on mitoitettu. Tärkeää kuitenkin on saada eri YT-alueiden ja yksiköiden työtavat riittävän yhteismitallisiksi, jotta voidaan selvittää virkojen siirtotarpeet. Diariointikäytännöissä on edelleen suuria eroja.

Mika Mäkinen, johtava kihlakunnansyyttäjä